### 5

# [– Amott látod, rúzsám, …]

– Amott látod, rúzsám,
Azt a száraz nyárfát?
Mikor az kiződül,
Akkor mögyök hozzád!
– Hiszöm, én istenöm,
Kiződül az én fám,
Virágos tavasszal
Visszatérsz még hozzám.
– Vágassuk le, rúzsám,
Azt a száraz nyárfát;
Csináljunk belőle
Egy nagy akasztófát!
Arra akasszuk föl
Azt a török császárt,
Hogy ne szomorítson
Már több édösanyát!
Belegrád, Belegrád,
Átkozott Belegrád.
De sok édösanyát
Mögszomorítottál!
Belegrád, Belegrád,
Átkozott Belegrád,
De sok édösanya
Átkot mondott reád!382
Hódmezővásárhely (Csongrád)