### 6

# [Nincs jobb élet a miénknél: …]

Nincs jobb élet a miénknél:
A vándorló-legényeknél;
Mík porciót476 nem fizetünk,
Mikor tetszik, elmehetünk.
De a legény akkor hízik,
Mikor egykis jó bort iszik;
De a mester, hej, haragszik,
Ha a legény nem dolgozik.
Hétfőn reggel bepakolunk,
Kedden reggel masérodzunk;
Masérodzunk, énekelünk,
A világgal nem törődünk.
Mihelyt az erdőbe értem,
A pendlimet477 fődre tettem.
Bús fejemet reá vettem,
Fáradt testem pihentettem.
Én istenem, adjál szállást,
Adjál egy kis megnyúguvást!478
Marosvásárhely (Maros-Torda)