### 119

# [Öreg baka nem eszik vacsorát, …]

Öreg baka nem eszik vacsorát,
Csárda előtt csinál piramidát734;
Csárda előtt csinál piramidát,
Oda várja a kedves babáját.
Öreg baka bemegy a csárdába,
Tíz liter bort kér az asztalára.
Tíz liter bort, száz verzsinát735 mellé,
Így mulat az öreg bakalegény.
Öreg baka borát meg sem issza,
Napos káplár az ajtót benyissa:
– Haza, baka, haza kaszárnyába!
Régen elmúlt már a kilenc óra.
– Nem megyek én haza kaszárnyába,
Inkább megyek egyesbe736 áristomba737;
Napos káplár veri rám a vasat.
Gyenge babám szíve majd meghasad.
Másnap reggel kilenc óra tájba
Napos káplár az ajtót kinyissa:
– Haza, baka, letelt már az időd!
Ölelheted a régi szeretőd.738