### 4

# [Esteledik, a nap halad. …]

Esteledik, a nap halad.
Tőlem a rózsám elmarad.
Esteledik, a nap nyugszik.
Tőlem a rózsám búcsúzik.
Gyászba borút az hajnalom,
Nincs szívembe nyúgudalom,
Mert elhagyott a kegyetlen.
Verje meg őtet az Isten!
Vár’ meg vár’ meg, te kegyetlen,
Mert megvér téged az Isten!
Verjen is meg, azt kívánom:
Szeretetlen társat adjon;
Lelked vele ne nyugodjék,
Bágyadt tested ne aludjék;
Szíved rólam gondolkozzék;
Lábad akárhol sétáljon,
Szemed mind utánam járjon.
Szemed akárkit szeressen,
Szíved engem ne felejtsen!7
Maroscsúcs (Alsó-Fehér)