### 59

# [A madárkák is zengenek: …]

A madárkák is zengenek:
Új napodnak örvendenek;
Új éneket új keleten
Mondanak minden szegleten.
A pacsirta is megszólalt:
Íme, jelenti a hajnalt;
Hálát ad Istenének,
Ég s föld teremtőjének.
Vígan szólnak a madarak,
A fülemüle fészket rak;
Örvend a szép tavasznak.
Ki ne örülne annak?
Kelj fel, pajtás, örvendezzünk,
Mi is vígan énekeljünk!
Mondjunk hálát Istennek,
Ég s föld teremtőjének!238