### 300

# [Fekete felhőbül esik az eső. …]

Fekete felhőbül esik az eső.
Most tudom, hogy nem vagy igaz szerető.
Erre jártál, mégsem gyüttél be hozzám.
Áldjon meg az Isten hát, édes rózsám!
Száraz fának nem terem zöld levele.
Mért nincs minden lánynak hív szeretője?
Nekem is volt szeretőm, de elhagyott:
Kutyaszívű, más szeretőt választott!
Törött ágrúl messze röpül az madár.
Szívem gyöngye, már örökre elhagytál!
Úgy elhagytál, mint kis madár az ágot,
Mit a villám darabokra szétvágott.610
Gombos (Bács-Bodrog)