### 30

# [Kossuth izenete eljött: …]

Kossuth izenete eljött:
Magyar nemzet talán győzött.
Nekünk es most el kell menni:
Szabadságért ki kell állni.
Apák, anyák, kedves szülék
Sírhatunk most, mert vagyon mért:
Egymástól es meg kell válni,
Katonának kell indulni.
Mind elmennek a legények,
Mindennapi reménységek;
Mind elmennek katonának:
Kossuth Lajos huszárjának.
Szentmártonnak sok éfia,
Sok szép leánya, férfia!
Szeretetünk félbeesött,
Barátságunk es megcsökött.
Búcsúzásunk rövid leszem
Szívetekbe kárt ne tegyen!
Mű elmenyünk közületök,
Isten maradjon véletök!528
Siklód (Udvarhely)