### 46

# [Mikor én a ládámat bepakoltam, …]

Mikor én a ládámat bepakoltam,
Legelőször édesanyámhoz szóltam:
Édesanyám, köszönöm a nevelést;
Lehajolok, megcsókolom a kezét.
Másodszor meg édesapámhoz szóltam:
Bocsássa meg, hogy én ilyen rossz voltam!
Bocsássa meg, mint jó apa fiának,
Mert engemet elvisznek katonának.
Harmadszor meg testvéreimhez szóltam:
Tegyétek fel a ládám a kocsira!
Tegyétek fel a ládám a kocsira,
Szerbusztok, én sohase jövök vissza!625
Csehi (Vas)