### 212

# [Fáj a kutyámnak a lába, …]

Fáj a kutyámnak a lába,
Megütötte a szalmába.
Ördög vigye a szalmáját,
Mé bántotta kutyám lábát!
Fáj a kutyámnak a feje,
Megütötte a pap veje.
Ördög vigye a pap vejit,
Mé bántotta kutyám fejit!
Fáj a kutyámnak a füle,
Megütötte a vén szüle1510.
Ördög vigye a vén szülét,
Mé bántotta kutyám fülét!
Fáj a kutyámnak a háta,
Megütötte oláh fáta1511.
Ördög vigye oláh fátát,
Mé bántotta kutyám hátát!
Fáj a kutyámnak a hasa,
Megütötte török basa.
Ördög vigye török basát,
Mé bántotta kutyám hasát.
Fáj a kutyámnak a farka,
Odacsípte ajtó sorka.
Ördög vigye ajtó sorkát,
Mé csípte meg kutyám farkát!1512
Udvarhely