### 80

# [Három krajcár a lapát. …]

Három krajcár a lapát.
Szamáron járt az apád.
Babám a bábosné1097;
Babám a bábosné,
Lánya a csaplárosné.
Tegnap vettem a kocsit,
Ma meg bele a csacsit.
Babám a bábosné;
Babám a bábosné,
Lánya a csaplárosné.
Amott áll egy almafa,
Szegénylegény lóg rajta.
Babám a bábosné;
Babám a bábosné,
Lánya a csaplárosné.
Jaj, be széles ez az út,
Közepében van a kút.
Babám a bábosné;
Babám a bábosné,
Lánya a csaplárosné.
Falu végén a csapszék,
Benne mulat a kis pék.
Babám a bábosné;
Babám a bábosné,
Lánya a csaplárosné.
Pincében van a jó bor.
Árkot ugrál a rektor1098.
Babám a bábosné;
Babám a bábosné,
Lánya a csaplárosné.
Késő fagyás nagy hiba!
Sülve be jó a liba!
Babám a bábosné;
Babám a bábosné,
Lánya a csaplárosné.1099