### 231

# [Házasodik a lapát, …]

Házasodik a lapát,
Elveszi a piszkafát.
Zireg-zörög a fedő,
Sistereg a serpenyő1545.
Csörömpöl a rézkanál,
A mozsár is muzsikál.
Nyújtózik a nyújtófa;
Melyik is az új nóta?
Túrós béles, derelye
A menyasszony ereje.
Levélen sült friss lepény,
Attó víg a vőlegény.
Közbekiált a kondér1546:
– Hol marad a kolompér1547?
Marhatüdő, disznóláb
Csak főne má legalább!
– Húzd rá! – szól a reszelő,
Ugrándoz a meszelő,
Mártogat a fánktoló1548,
Bokázik a vasaló.
Kitteg-kattog a szita;
Fordulj egyet, szűrszita1549!
No, még egyet, kis csupor1550,
Vigyázz, a tál eltipor!
Rózsát nevet a tányér,
Kitesz ő is magáér.
Jaj, de furcsa kis köcsög,
Annyit táncol, hogy köhög.
Járja vígan a lapát,
Forgatja a piszkafát,
Kurjantgatnak, lármáznak,
Maj féverik a házat.
Kel is már a gazdasszony,
Hogy kalácsot dagasszon.
Hogy benyit a konyhába,
Szemit-száját eltátja.
– Ejnye, mi ez, mi volt itt,
Mondd meg, cica, ki volt itt?
– Házasodott a lapát,
Elvette a piszkafát.1551
Zsére (Nyitra)