### 50

# [A verebi széles utca jaj, de nagyon röges, …]

A verebi széles utca jaj, de nagyon röges,
A summásnak rajta járni de nagyon keserves!
Rajta jártam hat hónapig minden este, reggel.
Segédtiszt úr vezetgetett, verje meg az Isten!
Verje meg hát, verje is meg, veretlen ne hagyja,
Aki azt a szegény summást mindég szekírozza.
Letelt már a summásidő, haza fogok menni,
Édesanyám ablakjára jó estét köszönni…
– Keljen fel hát, édesanyám, már én hazajöttem!
Ezt a betyár hat hónapot sírva kitőtöttem.1279
Bélapátfalva (Borsod)