### 111

# [– Az én uram jó volt, amire kellett: …]

– Az én uram jó volt, amire kellett:
Kasza, kapa neki sohase kellett;
Ahol cégért990 látott, oda sietett,
Aki neki bort mért, annak fizetett;
Annak, annak, annak fizetett,
Aki néki bort mért, annak fizetett.
– Feleségem jó volt, amire kellett:
Szita, rosta neki sohase kellett;
Ahol bált tartottak, oda sietett;
A ruhaszabónak sokat fizetett;
Sokat, sokat, sokat fizetett,
A ruhaszabónak sokat fizetett.991