### 348

# [Piros alma leesett a sárba. …]

Piros alma leesett a sárba.
Ki felveszi, nem veszi hiába.
Én felvettem, kimostam a sártól,
Mégis elmaradtam a rózsámtól.
Ha kimegyek a kertbe gyomlálni,
Odajön egy kismadár vigyázni.
Szárnya alól kiejt egy levelet;
Rá van írva: a rózsám nem szeret.
Minek nekem szombat estét várni,
Nem jön engem senki vigasztalni,
Vigasztalom magam, ahogy lehet,
Fekete gyász borítja szívemet.662
Terpes (Heves)