### 17

# [Sír a kislány a kapuba, …]

Sír a kislány a kapuba,
Mikor viszik más faluba,
Mikor viszik más faluba;
De majd mikor megcsókolják,
Elfelejti apját, anyját.
Aja-ja-ja-ja-ja-ja-ja-ja!
Búsulj, babám, mer(t) én sírok,
Tőled búcsúzni akarok,
Tőled búcsúzni akarok.
Búcsúzásom nem lesz hosszú,
Két szóbul áll, de szomorú.
Aja-ja-ja-ja-ja-ja-ja-ja!
Megengedj, mákói határ,
Mer(t) éntőlem zöld lehetsz már,
Mer(t) éntőlem zöld lehetsz már.
Mer(r) én többé nem tapodlak,
Még meg sem is látogatlak.
Aja-ja-ja-ja-ja-ja-ja-ja!821
Mákó (Kolozs)