### 227

# [A mi lyányunk férho akar mennyi. …]

A mi lyányunk férho akar mennyi.
Szomszéd legin el akargya vennyi.
– Jaj, mi lyányunk, ne hagyj itt bennünket,
Ki söpri ki a mi szemetünket?
A mi tikunk férho akar mennyi,
Szomszéd kokas el akargya vennyi.
– Jaj, mi tikunk, ne hagyj itt bennünket,
Ki kotorgya el a mi szemetünket?
A mi macskánk férho akar mennyi,
Szomszéd macska el akargya vennyi.
– Jaj, mi macskánk, ne hagyj itt bennünket,
Ki foggya meg a mi egerünket?
A mi kutyánk férho akar mennyi,
Szomszéd kutya el akargya vennyi.
– Jaj, mi kutyánk, ne hagyj itt bennünket,
Ki ugatja el a vendégünket?1533
Kerkaszentmihályfa (Zala)