### 116

# [Nyíregyházi fedeles, bádogból a teteje, …]

Nyíregyházi fedeles, bádogból a teteje,
Hatos tüzér a lovát most vezeti befele.
Azt kérdi egy barna lány: merre van a babája?
Nyíregyházi fedelesbe most ül fel a lovára.
Nyíregyházi laktanya, cserepes a teteje,
De sok szegény legénynek benne van a levele.
Lám az enyém nincs benne, itt van már a zsebembe,
Kétesztendős szolgálatom, az van belejegyezve.731
Nyíregyháza (Szabolcs)