### 23

# [Zavaros a Tisza vize, nem tiszta; …]

Zavaros a Tisza vize, nem tiszta;
Rávezetem fakó lovam, nem issza.
Hogy is inná, mikor olyan zavaros?
Nem vagyok én a rózsámmal szabados.
Kizöldül az erdő fája, leveles.
Akinek nincs, biztos szállást ott keres.
Akit otthon vetett ágyra nem várnak,
Minden bokor szállást ad a betyárnak.
Hortobágyon nekünk nő fel a csikó.
Csaplárosné nekünk tartja, ami jó;
Elszeretjük a menyecskét urátúl.
Jól ismérnek Tiszán innen, Tiszán túl.922
Szabolcs