### 14

# [Emlékezzél, házigazda: ma van Balázs napja! …]

Emlékezzél, házigazda: ma van Balázs napja!
Dobd a bundád az ágy alá, mondjad: heje-huja!
Lám, minekünk vagyon kedvünk; semmivel mi nem törődünk.
Mesterünk regulájától173 ma éppen nem félünk.
Nosza azért, gazdaasszony, ereszd hát feljönni
Jancsit, Miskát, Ferkót, Gyurit ábécét tanulni!
Jó mesterség a tanulás és nagy haszon az irkálás;
Azért jöjjetek el velünk, Gyuri, Istók, Tamás!
Megtanulnád, te is, fiam, hamar a diákszót,
Három-tízig megolvasni a csicseriborsót;
Hogy híres bölcsek lennétek a diktomra, faktomra,
Arra figyelmeznétek, az én mondásomra.174
Aszófő (Zala)