### 7

# [A csetényi, a csetényi lacikonyha elejbe …]

A csetényi, a csetényi lacikonyha elejbe
Kitették a, kitették a bablevest a csöbörbe.
János bácsi meri széjjel a levest,
Megtalálta, megtalálta a meztelen egeret.
A szakácsnék, a szakácsnék kiszaladtak a neszre.
– Jaj, istenem! Jaj, istenem! Egér van a levesbe!
János bácsi el akarta titkunyi,
Panni néni, Panni néni a markával dobta ki.
A legínyek, a legínyek szidják a szakácsnékat:
Mér főzték meg az egeret a szegény munkásoknak?
Csütörtökre köllött vóna a birkahús,
De (j)az egér a levesbe hétfőn délbe belefút.1227
Csatár-puszta (Veszprém)