### 37

# [Trombitálnak, trombitálnak, …]

Trombitálnak, trombitálnak,
A huszárok sorba állnak.
A Nagy Sándor ármádája
Az ellenséget bévárja.
A Nagy Sándor legelöl áll,
Jobb feléről meg egy pap áll:
Kereszt vagyon a kezében,
Szent ostya meg az ölében.
– Édes fiaim, huszárok,
Futnak-e már a kozákok?
– Hej, Nagy Sándor gyenyerális,
Odavan a huszárod is!
– Édes fiaim, honvédek,
Futnak-é már a németek?
– Hej, Nagy Sándor gyenyerális,
Odavan a honvéded is!
Lehajtja a fejét ő is:
A Nagy Sándor gyenyerális:
Hullik a könny két szemébül;
A magyar ég elsötétül.536
Göcsej (Zala)