### 97

# [Ne szeressen senki mélyen, …]

Ne szeressen senki mélyen,
Mert nem tudja, mire mégyen!
Örömei mind elmúlnak,
Víg napjai béborulnak.
Én szerettem nagyon mélyen;
Rólam példát minden végyen:
Én vagyok az igaz árva,
Ki jár magányosan, dugva.
– Talán, rózsám, fáj a szíved?
Gyenge szemed rám sem nézhet.
– Gondolhatod, ha nem fájna,
Fekete gyászba nem járna.
Jaj, de búsan szól a galamb,
Szomorán szól a nagy harang!
Azért szól az oly szomorán,
Nincsen nékem szabad órám.393
Nagybacon (Háromszék)