### 15

# [Intéző úr ha kijön a táblára, …]

Intéző úr ha kijön a táblára,
Keresztbeveti a lábát a sorba.
Nagy mérgesen elkiáltja ő magát:
– Dolgozzatok, az anyátok csillagát!
Intéző úr, a mindenit magának!
Egye meg a sűrejét a babjának.
Vagy egye meg, vagy adja a kutyának,
Ne adja a kéthónapos summásnak!
Ha én egyszer tüzes ménkő lehetnék,
Intéző úr szobájába beütnék.
Agyonvágnám, intéző úr, magát is,
Meg azt a sok ingyenélő kutyát is!1235