### 32

# [Elhozta az Isten …]

Elhozta az Isten
Piros pünkösd napját.
Mi is meghordozzuk
Királyné asszonykát.
Jácintos, jácintos,
Tarka tulipános;
Hintsetek virágot
Az Isten fiának!
Nem anyától lettem,
Rózsafán termettem,
Piros pünkösd napján
Hajnalban születtem.
Mert a piros rózsa
Hajnalba virágzik,
A mi királynénknak
Kezébe adatik.
Mikor kicsi voltam,
Kemencébe bújtam.
Úgy ittam az üstöt,
Mint a tokaji bort.
Öregasszonyoknak
Kemence kalácsát,
Öregembereknek
Csutora borocskát.
Ifjú legényeknek
Tarka bokrétáját,
Ifjú leányoknak
Szegfű bokrétáját.
Nagyobb gyermekeknek
Iskolába járást.
Kisebb gyermekeknek
Porba való játszást!
Akkora legyen a maguk búzája,
Mint a mi kis királynőnk!198
Gencsapáti (Vas)