### 8

# [Árva vagyok, nincs gyámolom; …]

Árva vagyok, nincs gyámolom;
Még a vizet is gyászolom.
Arról tudják, árva vagyok:
Egy házba egyedül vagyok.
Árva volt apám, anyám is,
Árván hagytak engemet is,
Hogy hagy próbáljam meg ezt is.
Ezt a szigorú életet (is).
Nézem az eget, a földet,
Sírok alatta eleget.
Sírok titkon, kit más nem lát,
Könyvem arcomra árkot ás.
Annyi bánat a szívemen,
Kétrét hajlott az egeken.
Ha még egyet hajlott volna,
Szívem kettéhasadt volna.
Egyedül lakom egy házba,
Titkos bánat szobájába;
Egyedül lakom egy házba,
Titkos bánat szobájába.
Nézem a csillagos eget,
Eszem az árva kenyeret;
Nézem a csillagos eget,
Eszem az árva kenyeret.
Árkot mosott az orcámra,
Mint esővíz az utcára;
Árkot mosott az orcámra,
Mint esővíz az utcára;
Bolyong lelkem, mint a fölleg,
Romlik szívem, mint az éveg46;
Bolyong lelkem, mint a fölleg,
Romlik szívem, mint az éveg.47
Gyergyóalfalu (Csík)