### 62

# [Megy a juhász lefelé, lefelé, …]

Megy a juhász lefelé, lefelé,
Bocskorát is elveszté,
Bocskorát is elveszté.
Kérdik tőle: mi újság, mi újság,
Hogy így járunk mezítláb,
Hogy így járunk mezítláb?
– Megjött már a Messiás, Messiás,
Menjünk hozzá, jó pajtás,
Menjünk hozzá, jó pajtás!
Rázd meg, juhász, a bundát, a bundát,
Fogj egy göndör báránykát,
Fogj egy göndör báránykát!
Viszünk neki lisztecskét, lisztecskét,
Főzünk neki pépecskét,
Főzünk neki pépecskét.
Viszünk neki furulyát.
Fújunk vele szép nótát,
Fújunk vele szép nótát.242
Királyháza (Ugocsa)