### 28

# [Sírt az anyám, mikor reggel fölkeltem: …]

Sírt az anyám, mikor reggel fölkeltem:
De még jobban, mikor regruta606 lettem.
– Ne sírj, anyám, szép a magyar regruta,
Földet ússza a nemzeti szallagja!
A novai nagy kocsmára süt a nap.
Megjöttek a vizitáló nagy urak.
Beírták a nevemet a nagy könyvbe,
Még a zápor sem mossa ki belőle.
Huncut az az orvos, aki vizitált;
Aki bennem semmi hibát nem talált.
Megtalálta bennem azt az egy hibát,
Hogy a szívem a babámért nagyon fájt.607
Nova (Zala)