### 44

# [Szép a csizmadia, mikor megy a vásárra: …]

CSIZMADIACSÚFOLÓ:
Szép a csizmadia, mikor megy a vásárra:
Felül a ládára, rágyujt a pipára;
Rágyujt a pipára, ugy megy el a vásárra,
Vagy élni, vagy halni, vagy sok csizmát eladni.
Vagy otthon az asszonytól cudarul kilakolni.
El is érkeztünk vásárunknak helyére.
Sátorunkat leraktuk, műveinket kiraktuk.
Egy pár csizmát eladtunk, ádomásul megittuk.
Vagy élni, vagy halni, vagy sok csizmát eladni,
Vagy otthon az asszonytól cudarul kilakolni.376
Várpalota (Veszprém)