### 28

# [Sirass, éldesanyám, míg előtted járok, …]

Sirass, éldesanyám, míg előtted járok,
Mer aztán sirathatsz, ha tőled elválok.
A Jóisten tudja, hol történ halálom;
A Jóisten tudja, hol történ halálom?
Istenem, istenem, hol lészen halálom,
Erdőn-e vaj mezőn, vaj pedig tengeren?
Ha erdőn veszek el, ki temet el engem,
Ha tengeren veszek, ki sirat meg engem?
El is eltemetnek az erdei vadak,
Meg is megsiratnak az égi madarak.
Tengernek nagy habja szemfedelem leszen.
Tengernek zúgása harangszóm is leszen.442
Gyergyószentmiklós (Csík)