### 418

# [Fekete pántlikám …]

Fekete pántlikám
Fújdogálja a szél;
Köszönöm galambom,
Hogy engem szerettél.
Nem én voltam első,
Mással is így tettél;
Verjen meg az Isten,
Hamar megvetettél.
A bazsarózsának
Lehajlott a szára.
Héj! Én is hajlottam
A rózsám szavára.
Mit ér a rózsafa
Piros bimbó nélkül?
Mit ér a szerelem
Igaz hűség nélkül?
Istenem! Nagy dolog,
Ki egymást szereti,
Mégis a Jóisten
Össze nem vezeti.
De még nagyobb dolog:
Ki egymást gyűlöli,
Mégis két vénasszony
Összeköszörüli.
Nehéz a kis hangyát
Kősziklán nyomozni;
Két kelletlen párnak
Egy ágyba nyugodni;
Mikor ölelni kell:
Karjait fájlalja,
Mikor csókolni kell:
Könnyeit hullatja.735
Ugocsa