### 98

# [Szerettelek, nem tagadom, …]

Szerettelek, nem tagadom,
De annak már vége vagyon.
Vége vagyon volt kedvemnek,
Teljen kedve irigyemnek.
Másoknak is azt ajánlom,
Szerelemnél jobb az álom,
Mert az álom nyugodalom,
De szerelem szívfájdalom.
Nincs ez világon drágább kincs,
Mint kinek szeretője nincs.
Mert kinek szeretője van,
Keze-lába bilincsben van.
De aki csüng a rab szíján,
Sokszor van az esze híján.
Aki nem hiszi, próbálja.
Bizonyosan úgy találja.394