### 4

# [Elsőbben is, atyám, tehozzád fordulok. …]

A MENYASSZONY BÚCSÚZTATÁSA
Elsőbben is, atyám, tehozzád fordulok.
Szívemet szíveddel együvé szorítom,
Így valamennyire magamat újítom.
Elbúcsúzásomat már tetőled várom.
Bocsássad meg nekem, ha megbántottalak,
Vagy valaha is megszomorítottalak!
Neveltél, ápoltál, engem: leányodat…
Áldja meg az Isten a te jóságodat!
Kedves édesanyám, hozzád fordulok már,
Mert tudom, hogy szíved tőlem búcsúzást vár.
Ismerem a gyenge anyai szívedet,
Ismerem asszonyi erőtlenségedet.
Mint galamb a fiát, engem úgy neveltél,
Emlőddel tápláltál, széltől is őriztél,
Felnevelésemért, dajkálkodásodért
Adjon az Úristen a mennyben méltó bért!779