### 261

# [Búillesztő szellő, siralmass esztendő, …]

Búillesztő szellő, siralmass esztendő,
Kinek fordó jóre, kinek siralomre:
Másnak fordót jóre, nékem siralomre,
Mert az én szeretőm el van tőllem zárva.
El van tőllem zárva, anyja igen tiltja:
Ne engem szeressen, gazdabb lyánt keressen!
Verje meg az Isten a szeretőm anyját,
Mér tiltja előllem az ő kedvess fiát!
Verje meg, verje meg, veretlen ne hagyja,
A falu közepin csuda essen rajta!
Úgy hulljon a húsa, mint a fa levele,
Úgy folyjon a víre, mint a Duna vize!
Hogy az egész világ járjon csudájára,
Bölcsőbélyi gyermek emlíkezzen rája!568
Kolon (Nyitra)