### 155

# [Bort iszik a legény, piros az orcája; …]

Bort iszik a legény, piros az orcája;
Azt hiszik a lányok, hogy pünkösdi rózsa.
– Ne higgyétek, lányok, nem pünkösdi rózsa,
Hanem a szerelem lángja lobog rajta.
Csillagok, csillagok, szépen ragyogjatok,
Ennek a legénynek utat mutassatok!
Utat mutassatok a sötét erdőbe,
Vagy a kis angyalom rózsás kis kertjébe!
Istenem, istenem, ugyan mi lelt engem?
Talán a szeretőm anyja átkoz engem!
Átkozzon, nem bánom, csak azért sajnálom:
Szeretem a fiát, halálig nem hagyom.455
Temerin (Bács-Bodrog)