### 38

# [Hegyek, völgyek között állok; …]

Hegyek, völgyek között állok;
Szívemet öli a bánat.
Hegyek, völgyek, álljatok meg,
Hogy panaszkodjam meg nektek!
Engem anyám megátkozott,
Mikor a világra hozott;
Azt az átkot mondta reám:
Ország-világ legyen hazám!
Ott se legyen megállásom;
Csipkebokor a szállásom;
Ott se legyen megállásom:
Csipkebokor a szállásom!
Olyan gyenge, beteg vagyok:
Semmim se fáj, csak búsulok.
Azért iszom a pálinkát,
Avval verem szívem búját.452
Istensegíts (Bukovina)