### 90

# [Ablakomon besütött a holdvilág. …]

Ablakomon besütött a holdvilág.
Ez a kislány olyan, mint egy gyöngyvirág.
De szeretném, ha ő engem szeretne;
De még jobban, ha az enyém lehetne!
Két fa közül kisütött a holdvilág.
Enyém vagy te, egyetlenegy gyöngyvirág.
Eszem azt a szépen szóló nyelvedet,
Kivel sokszor csalogattál engemet!
Megfáj(d)ult a szívem a nagy bánatba,
Hogy szeretlek, nem tehetek én róla.
Bár bírnálak, bár tudnálak felejtni,
Ne tudnálak oly igazán szeretni!
Három éjjel nem aludtam egy órát;
Mindig szidott az a vén huncut anyád.
Szerelmünkért szenvedjük el ezeket,
Erre teremtett az Isten bennünket.386
Magyarpécska (Arad)