### 34

# [Enyim a menyasszony, senkinek nincs pénze, …]

MENYASSZONYFEKTETÉS
Enyim a menyasszony, senkinek nincs pénze,
Akinek van pénze, nyúljon a zsebébe!
Sej, párta, párta, gyöngyös koszorú,
Majd a szögre vetlek, édes hajfonóm!
A menyasszony tánca, összekötött lánca,
Aki aztat járja, nem jut mennyországba.
Sej, párta, párta, gyöngyös koszorú,
Majd a szögre vetlek, édes hajfonóm!
Mikor a menyasszonyt fektetni viszik,
Akkor a vőlegényt melléje teszik.
Sej, párta, párta, gyöngyös koszorú,
Majd a szögre vetlek, édes hajfonóm!842
Galgamácsa (Pest)