### 43

# [Ha felmegyek Kecskemétre, …]

Ha felmegyek Kecskemétre,
Kecskeméti törvényszékre;
Látom az urakat ülni;
Rám tekintett valamennyi.
Kiszabták a rabidőmet.
Szabadulnék, de nem lehet;
Holnap visznek Szeged felé;
Bámul a nép mindenfelé.
Írtam az édesanyámnak:
Küldjön ruhát a lányának!
Elküldte a fehér ruhám.
Anyám jajszóval borult rám.
A labonyi börtön alja
Márványkőből van kirakva.
Az ajtaját vas borítja.
Anyám szívét szomorítja.
– Ha még egyszer eljössz hozzám,
Vizitáld meg az én szobám!
Két sor tégla a nyoszolyám1057.
Itt halok meg, édesanyám!1058
Zenta (Bács-Bodrog)