### 48

# [Bujdosik a dalos madár, …]

Bujdosik a dalos madár,
De mind eltartja a határ.
Sem nem szántok, sem nem vetek,
Mégis megélek köztetek.
Gőzkocsinak nincsen rúdja,
Mégis elmegy messzi útra;
De sok legényt visznek rajta,
Sok édesanya siratja.
Gőzkocsinak hat ablaka,
Magyar huszár néz ki rajta.
Félrevágja a kalapját,
Úgy siratja a hazáját.
Hazám, hazám, édes hazám,
Bárcsak határodat látnám!
Füstjét látom, de csak alig,
Míg az égen bodorodik.
Édesanyám rózsafája,
Én voltam a legszebb ága.
Ferenc József leszakasztott,
Kaszárnyában elhervasztott.627
Doroszló (Bács-Bodrog)