### 1

# [Drága élet semmivé lett, …]

VIRRASZTÁSKOR:
Drága élet semmivé lett,
A mi napunk elfogyott.
Hová leszünk, hogy kedvesünk
Minket immár elhagyott?
Gyász és bánat éje támad,
Mert szerelme nincs velünk.
Világosság, égi jóság
Most ne hagyj el, Istenünk!
Jajj, tekintsd meg könnyeinket,
Mérd meg súlyos bánatunk!
Szent kezeddel te fedezd el,
Kit epedve siratunk!
Égi Atyánk, halld meg imánk:
Fájdalmunkban adj erőt!
S kit elvettél, égbe vittél,
Fenn a mennyben áldd meg őt!129
Vajdácska (Zemplén)