### 12

# [Haj, Csík, Gyergyó meg Háromszék! …]

Haj, Csík, Gyergyó meg Háromszék!
Haj, utána Udvarhelyszék!
Kirukkut már egész helség.
Sok anyának keserűség.
Megverik a gyászos dobot,
El kell menni hosszú útra;
Hosszú útra, bujdosásra,
Egyik országbul a másra.
Úgy elmegyek arra helre,
Mellről madár sem jön ide;
Én sem jövök többé ide;
Én sem jövök többé ide.
Hazám, hazám, csendes hazám,
Bárcsak határát láthatnám!
Látom füstjét, de csak alig
Hogy az égen lengedezik.
Kedvem csak születik s meghol,
Minden jó reménység megcsal.
Minden gyászos napom derül,
S minden jó engem elkerül.425
Csíkmadaras (Csík)