### 44

# [Ahol keletkezik …]

Ahol keletkezik
Egy ékes, nagy út;
Amellett keletkezik
Egy halastó-állás214.
Haj, regö, rejtem;
Regö, rejtem!
Azt is felfogá
Az apró sárocska.
Arra is rászokik
Csodafiú szarvas.
Haj, regö, rejtem;
Regö, rejtem!
Noha kimennél,
Uram, Szent István király,
Vadászni, madarászni;
De ha nem találnál
Sem vadat, sem madarat,
Hanem csak találnál
Csodafiú szarvast.
Haj, regö, rejtem;
Regö, rejtem!
Ne siess, ne siess,
Uram, Szent István király,
Az én halálomra!
Én sem vagyok
Vadlövő vadad,
Hanem én is vagyok
Az Atyaistentől
Hozzád követ,
Haj, regö, rejtem;
Regö, rejtem!
Homlokomon vagyon
Fölkelő, fényes nap;
Oldalamon vagyon
Árdeli szép hold;
Jobb vesémen vannak
Az égi csillagok.
Haj, regö, rejtem;
Regö, rejtem!
Szarvam vagyon:
Ezer vagyon!
Szarvam hegyin vannak
Százezer sövények215.
Gyulaszlag, gyulaszlag216,
(H)oltatlan alusznak.
Haj, regö, rejtem;
Regö, rejtem!
Hej, már kit adjunk?
A Jusztinnak adjuk,
Horvát Annát adjuk.
Haj, regö, rejtem;
Regö, rejtem!
Hej, már kit adjunk?
Lacikának adjuk,
Király Ilust adjuk.
Haj, regö, rejtem;
Regö, rejtem!217
Dozmat (Vas)