### 24

# [Korcsmárosné, bort ide a kupába! …]

Korcsmárosné, bort ide a kupába!
Hadd igyék a szegény legény – hej-huj – bújába!
Akkor víg a szegény legény, ha bort lát, ha bort lát;
Ha gégéjén badacsonyi – hej-huj – csúszik át.
Bort ide hát, hadd felejtsem bajomat, bajomat;
Úgy sincs nekem, ki sirassa – hej-huj – sorsomat!
Kocsmárosné, már én többet nem iszom, nem iszom,
Mert én kendnek igen sokkal – hej-huj – tartozom.
Rója fel a rézfokosom nyelére, nyelére:
Hány icce bort ittam én meg – hej-huj – hitelbe!
Majd ha aztán igen sokkal tartozom, tartozom,
Megfizeti énhelyettem – hej-huj – galambom.891