### 88

# [Vagyon az égen egy csillag, …]

Vagyon az égen egy csillag,
Amely olyan szépen villog;
István, István, István ablakára mutat,
Így találtuk el az útat.
Mért nem akar kend felkelni,
Velünk egyet mulatozni?
Kelj fel, kelj fel! Ha nem kelsz fel, húzunk fel!
Nekünk ilyen legény kell!
Az egeknek áldott ura
Sohase juttassa búra,
Hanem, hanem, hanem víg napokat adjon,
Mennyből áldás harmatozzon!
Ragyogjon élte fáklyája,
Virágozzék ződ pálmája
Néki, néki, néki egész életében,
Hogy örökké boldog légyen!
Légyen, légyen, légyen része az egekben,
Szívünkből kívánjuk! Ammen!276
Erdőszentgyörgy (Maros-Torda)