### 15

# [Tisza partján elaludtam, …]

Tisza partján elaludtam,
Jaj, de iszonyút álmodtam!
Nap és csillag háromféle;
Jaj, de elzártak előle!
Nemhogy napot láttam volna,
Világosságot sem soha:
A sötétség örvényében
Laktam az alsó tömlöcben.
Este gyün a tömlöctartó,
Mérgesen szól a vasajtó.
Ábrázatját nem láthatom,
Mérges szava hangját hallom.
Vizitálja a vasamat,
Mégsem szánja meg sorsomat.
Az én szívem csak keserög,
Könnyem két orcámon görög.
Ha még egyszer boldog leszek,
Istenem, fogadást teszek:
Megjobbíttom életömet,
Rosszra nem adom fejemet.
Mint ősszel a nyárfalevél
Elválik, elfújja a szél,
Úgyis tudom, nemsokára
Érted esöm nagy rabságba.
Éltöm elveszni nem bánom,
Csak a babámat sajnálom.
– Mögengedj, kedves galambom,
Hogy a szíved szomorittom.1016
Csurgó (Somogy)