### 122

# [Letörött a kutam gémje, …]

Letörött a kutam gémje,
Hun itatok már estére?
Kényes az én lovam szája,
Nem szokott a más kútjára.
Nem szokott a más kútjára,
Belehajtom a Tiszába;
A Tiszának közepibe,
Onnan a másik szélére.
Mély a Tiszának a széle,
De még mélyebb a közepe;
Barna kislány kerülgeti,
Átal akar rajta menni.
Átal akar rajta menni,
Bazsarózsát szakajtani;
Bazsarózsa, virágozzál,
Barna fattyú, házasodjál!
Házasodj meg, ha meg akarsz,
Végy el engem, ha el akarsz,
Mer ha engem elszalajtasz,
Illyen rózsát nem szakajtasz.
Lefelé folyik a Tisza,
Nem folyik a többé vissza;
Rajtam van a rózsám csókja,
Ha sajnálja, vegye vissza!420
Szatmár