### 33

# [Látom az életem …]

Látom az életem
Nemigen gyönyörű.
Elhirvadt arcámon
Folydogál a könyű.
Sírjatok, szemeim,
Hulljatok, könyveim;
Gyakran áztassátok
Elhirvadt arcáim.
Nekem ne vétsetek,
Mert én árva vagyok.
Idegen országon
Csak egyedül vagyok.
Fúvom az éneket,
De nem jókedvemből,
Csak a bú fútassa
Szomorú szűvemből.
Fúdd el, jó szél, fúdd el
Hosszú útnak porát;
Hosszú útnak porát,
Az én szívem búját.
Fúdd bé édesemnek
Meleg kebelébe,
Hogy haljon meg tőlle,
Ne éljen kedvére!447
Istensegíts (Bukovina)