### 10

# [Isten hozzád, szülöttem föld! …]

Isten hozzád, szülöttem föld!
Énmiattam lehetsz már zöld;
Tiportalak, nem tiporlak.
Isten hozzád, már itthagylak.
Nem hitted el, édes rózsám:
Két szál deszka a nyoszolyám1005;
Sűrű csillag és holdvilág,
Ragyogó napfény se süt rám.
Nem hitted el, édesanyám:
Két szál deszka a nyoszolyám;
Sűrű csillag és holdvilág,
Majd a fényes nap még süt rám!
Azt se hittem volna soha:
Tömlöc oldalamat nyomja,
Bodor hajam lekoptassa,
Piros orcám meghervassza.1006
Somogyszob (Somogy)