### 160

# [Férjhez adnám a lányomat, …]

Férjhez adnám a lányomat,
Csillagomat, galambomat,
Kicsinyke még, hadd nöjjön még!
Átalugrotta az L-et;
Egynehányszor meg is ellett.
Kicsinyke még, hadd nöjjön még!
A lányok közt legszebb virág:
Feje tetején holdvilág.
Kicsinyke még, hadd nöjjön még!
Esztendeje hatvankettő,
Foga sincs több, csak vagy kettő.
Kicsinyke még, hadd nöjjön még!
Csak két foga áll istrázsát1440:
Alig rágja a híg kását.
Kicsinyke még, hadd nöjjön még!1441
Székelyföld