### 2

# [Édesanyám, mért is szültél, …]

Édesanyám, mért is szültél,
Ha engemet megvetettél?
Mért is szültél e világra
Örökös szomorúságra?
Édesanyám is volt nékem,
Nem is olyan réges-régen;
Nem is olyan rég nincs anyám,
Csak mióta meghalt apám.
Édesanyám, hol a szíved,
Hol az anyai szerelmed?
Mért virágzik jégvirágot?
Mért vetetted meg a lányod?
Kimegyek a temetőbe,
Leborulok egy sírkőre.
Az a sírkő kinek jele?
Ott van apám eltemetve!
Leborulok sírhalmára,
Szívem vígasztalására.
Göröngyei azt susogják:
– Itt vár reád a boldogság!
Itt lesz szíved meggyógyulva,
Itt lesz lelked megnyúgodva.
Édesanyám, mért is szültél,
Ha ennyire megvetettél?
De sok mindennek kitettél,
A bánattól nem kíméltél.40
Szék (Szolnok-Doboka)